આખો દિવસ કામ વગર બોલબોલ કરતાં માનવીને એકાંતમાં લગાતાર રહેવાથી સમજાય છે કે મૌનની શક્તિ કેટલી બધી છે. યોગ, પ્રાણાયામ અને વિપશ્યના જેવી પધ્ધતિઓ વડે આ એકાંતને પામી શકાય છે, જરૂર હોય છે તો માત્ર ધીરજની. આજની ભાગદોડવાળી જીંદગીમાં જો માત્ર મનને વશમાં કરતાં શીખી જઈએ તો બાકી દરેક મહેચ્છા આપોઆપ ક્ષીણ થઈ જાય છે અને પરમની અનુભૂતિ થાય છે. કરેલા કર્મો વિશે સંવેદનાઓ દ્વારા મળતું જ્ઞાન જીવનમાં કર્મનું મહત્વ સમજાવે છે. અંદર રહેલો ‘હું’ કેટલો શક્તિશાળી છે તેનું દર્શન થાય છે.